ભારતમાં જ્યારે દિવસનું અજવાળું હોય છે, ત્યારે અમેરિકામાં અંધારું હોય છે. સામાજિક ક્ષેત્રે પણ આવું જ કંઈક તેને જણાતું હતું. ભારત પતિદેવો માટે અજવાળીયો પ્રદેશ ગણાય ત્યારે અમેરિકા પતિદેવો-પુરુષો માટે અંધારિયો પ્રદેશ ગણાય. ભારતમાં આરામની નોકરી કરી તે ઘરે પરત આવે ત્યારે પણ ચા બનાવવાનો હુકમ કરતો. હા, સૂચના નહીં પણ હુકમના સ્વરૂપમાં જ તે કહેતો. ‘ચાલ ભારતી, ફટાફટ ચા બનાવી કાઢ’ અને પત્ની ફટાફટ ચા બનાવી કાઢતી. પરિમલ એ બધું યાદ કરતો હતો અને તેને એક શાયરે કહેલી વાત યાદ આવી ગઈ :